

**О Б Щ И Н А Г У Р К О В О**

**гр. Гурково 6199, обл. Ст. Загора, бул. “Княз Ал. Батенберг” 3**

**тел.: КМЕТ – 04331/ 2260, ГЛ.СЧЕТОВОДИТЕЛ – 04331/ 2084,**

**email:** [**obshtina@gurkovo.bg**](mailto:obshtina@gurkovo.bg)**, web: http://www.gurkovo.bg**

Изх. №…………………

………………………….

**ДО**

**ОБЩИНСКИ СЪВЕТ**

##### ГР. ГУРКОВО

## П Р Е Д Л О Ж Е Н И Е

### **от КЪНЧО ПАПАЗОВ - Кмет на Община Гурково**

**Относно:** Предоставяне на временен безлихвен заем от бюджета на Община Гурково на сметката за средства от Европейския съюз

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В началото на 2025 г. Община Гурково сключи договор с Агенцията по заетостта за осигуряване на заетост по проект „Започвам работа – Компонент 3 – „Заетост“, като целевата група са безработни и неактивни лица с трайни увреждания. Възложителят предоставя средства от бюджета на проекта за всяко насочено и одобрено лице, наето по трудово правоотношение по реда на Кодекса на труда за трудовото възнаграждение с дължимите осигуровки за сметка на работодателя за срок от 24 месеца. Средствата, предоставени съгласно условията на чл. 3 от този договор преставляват минимална помощ за предприятието – работодател, при когото лицата работят по смисъла на Регламент (ЕС) № 2023/2831 на Комисията от 13 декември 2023 г. относно прилагането на членове 107 и 108 от Договора за функционирането на Европейския съюз (ДФЕС) към помощта de minimis, публикуван в Официален вестник на ЕС L от 13.12.2023 г.

Съгласно т. 8. 4. от договора искането за плащане, с което се отчита изпълнението на договора се представя на възложителя в ДБТ до 25-о число на месеца, следващ съответното тримесечие, а назначените лица са с подписани трудови договори от началото на месец април 2025 г.

В процеса на изпълнение на договора е необходимо осигуряване на финансов ресурс за изплащане на възнагражденията и дължимите осигурителни вноски на наетите лица, които в последствие се верифицират от управляващия орган на програмата и се възстановяват. В тази връзка е необходимо да бъде отпуснат временен безлихвен заем от бюджета по извънбюджетната сметка на Община Гурково в размер на 35 000 лв./Тридесет и пет хиляди лв./

За авансово финансиране на плащанията по проекти могат да бъдат отпускани временни безлихвени заеми от общинския бюджет при наличие на временно свободни средства, съгласно чл. 104, ал. 1, т. 5 от Закона за публичните финанси.

Необходимите средства за финансиране на проекта в размер на 35 000 лв. ще бъдат усвоявани поетапно и възстановени след окончателното верифициране и превеждане от управляващия орган.

Въз основа на горепосочените мотиви и на основание чл. 21, ал. 1, т. 10 от ЗМСМА, чл. 104, ал. 1, т. 5 от Закона за публичните финанси, чл. 60, ал.1 от АПК, предлагам Общински съвет – Гурково да вземе следното

**РЕШЕНИЕ:**

1. ДАВА СЪГЛАСИЕ да бъде отпуснат временен безлихвен заем чрез предоставяне на средства в размер на 35 000 (Тридесет и пет хиляди) лв. от бюджета на Община Гурково по Сметка за европейски средства (СЕС) за финансиране на плащания по проект „Започвам работа – Компонент 3 – „Заетост“, Програма „Развитие на човешките ресурси 2021-2027“, за разплащане на разходи по изпълнение на проекта.
2. ОПРЕДЕЛЯ срок за възстановяване (връщане) на отпуснатия временен безлихвен заем – незабавно след постъпване на плащане от управляващия орган.
3. ДОПУСКА предварително изпълнение на настоящото решение.

**Вносител:**

### **КЪНЧО ПАПАЗОВ -**

### **КМЕТ НА ОБЩИНА ГУРКОВО**

*МК*