**О Б Щ И Н А Г У Р К О В О**

**гр. Гурково 6199, обл. Ст. Загора, бул. “Княз Ал. Батенберг” 3**

**тел.: КМЕТ – 04331/ 2260, ГЛ.СЧЕТОВОДИТЕЛ – 04331/ 2084,**

**email:** [**obshtina@gurkovo.bg**](mailto:obshtina@gurkovo.bg)**, web: http://www.gurkovo.bg**

**Изх. № К-**

**ДО**

**ОБЩИНСКИ СЪВЕТ**

**ГРАД ГУРКОВО**

**ПРЕДЛОЖЕНИЕ**

**ОТ КЪНЧО ПАПАЗОВ – КМЕТ НА ОБЩИНА ГУРКОВО**

**Относно:** Намерение на Община Гурково за поемане на дългосрочен общински дълг

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С влязло в сила на 09.01.2025 г. Решение № 260072/15.06.2022 г. по т. дело № 64/2021 г. на Окръжен съд - Стара Загора, Община Гурково е осъдена да заплати на ищеца „ ГЛЕН КОНСУЛТ“ ЕООД сумата в размер на 635 069,96 лв./Шестстотин тридесет и пет хиляди шестдесет и девет лв. 99 ст./, в т. ч.:

* 382 506.84 лв. /Триста осемдесет и две хиляди петстотин и шест лв. 84 ст./ - главница за неизплатено възнаграждение за извършена и приета работа по договор №15/18.02.2016 г., сключен между Община Гурково и „Алве – Глен Гурково 2015“
* 73 341,74 лв. /Седемдесет и три хиляди триста четиридесет и един лв. 74 ст./– съдебно деловодни разноски по делото пред всички съдебни инстанции
* 179 221,38 лв./Сто седемдесет и девет хиляди двеста двадесет и един лв. 38 ст./ – законна лихва за периода от 19.02.2021 г. до 10.02.2025 г.

За осигуряването на финансов ресурс за разплащане на посочените задължения е необходимо поемането на дългосрочен общински дълг.

След продължителни преговори, с оглед ограничаване на допълнителни разходи за общината (като законни лихви за забава, такси за принудително изпълнение), бе постигнато споразумение дължимата сума да се погаси в срок до 15.07.2025 г.

Проявената добра воля за уреждане на сумата е в интерес на общината и жителите на територията ѝ, като осигурява предвидимост и финансова дисциплина.

Във връзка с гореизложеното и на основание чл. 21, ал. 2, във връзка с чл. 21, ал. 1, т. 10, предл. 3 от ЗМСМА, чл. 17 от Закона за общинския дълг, чл. 60, ал. 1 от АПК предлагам Общински съвет – Гурково да вземе следното:

**РЕШЕНИЕ:**

1. Дава съгласие Община Гурково да поеме дългосрочен общински дълг чрез сключване на договор за заем при следните условия:

1.1. Максимален размер на дълга – 645 000 лв. /Шестстотин четиридесет и пет хиляди лв./

1.2. Валута на дълга – български лева /BGN/

1.3. Вид на дълга – дългосрочен дълг, поет с договор за банков заем за разплащане на съдебно признати задължения на общината

1.4. Начин на обезпечаване – учредяване на залог върху настоящи и бъдещи парични вземания, представляващи настоящи и бъдещи собствени приходи на Община Гурково, съгласно чл. 45, ал. 1, т. 1, букви от „а“ до „ж“ от Закона за публичните финанси и общата изравнителна субсидия на Община Гурково съгласно чл. 52, ал. 1, т. 1, б. „б“ от Закона за публичните финанси

1.5. Условия за погасяване:

- Краен срок за погасяване – 5 /Пет/ години, считано от датата на подписване на договора за кредит на равни месечни погасителни вноски за главницата с възможност за предсрочно погасяване изцяло или на части, без такса за предсрочно погасяване

- Източници за погасяване – собствени приходи на общината /чл. 45, ал. 1, т. 1, букви от „а“ до „ж“ от Закона за публичните финанси/ и обща изравнителна субсидия /чл. 52, ал. 1, т. 1, б. „б“ от Закона за публичните финанси/

1.6. Максимален лихвен процент, такси, комисиони:

- максимален лихвен процент – плаващ, формиран от ОЛП на БНБ плюс надбавка, която да е не по – висока от 2,5 %

- такса ангажимент – без такса

- такса за управление – годишна, не по – висока от 0,3 %

2. Одобрява Процедура за избор на финансова или кредитна институция, или финансов посредник по член 19 от Закона за общинския дълг /Приложение № 1/

3. Възлага на кмета на общината да проведе процедурата за избор на финансова или кредитна институция, която да осигури необходимото финансиране.

4. Оправомощава кмета на общината да извърши всички нормативно определени действия в изпълнение на горното решение.

5. Допуска предварително изпълнение на настоящото решение.

**ВНОСИТЕЛ:**

**КЪНЧО ПАПАЗОВ**

**КМЕТ НА ОБЩИНА ГУРКОВО**