**ОБЩИНА ГУРКОВО**

**гр. Гурково 6199, обл. Ст. Загора, бул. “Княз Ал. Батенберг” 3**

**тел.: КМЕТ – 04331/ 2260,**

**email:** [**obshtina@gurkovo.bg**](mailto:obshtina@gurkovo.bg)**, web: http://www.gurkovo.bg**

**ОТЧЕТ ЗА ИЗПЪЛНЕНИЕ НА ПРОГРАМАТА ЗА РАЗВИТИЕ НА ФИЗИЧЕСКОТО ВЪЗПИТАНИЕ И СПОРТ**

**В ОБЩИНА ГУРКОВО ЗА 2024 – 2025 Г. ЗА 2024 г.**

**І.ВЪВЕДЕНИЕ**

Програмата за развитие на физическото възпитание и спорта е основен документ на Община Гурково, който анализира състоянието и очертава тенденциите за развитието на спорта с цел подобряване здравето и физическото развитие на гражданите на Община Гурково, приета с Решение № 97/27.06.2024 г. от Общински съвет – Гурково.

Физическото възпитание и спорта включват всички видове занимания с физически упражнения и спорт като свободна и спонтанна дейност за укрепване на здравето и утвърждаване на здравословен начин на живот. Тези занимания са достъпни за всички и се осъществяват чрез доброволно сдружаване по възможности и интереси на местно, регионално или национално ниво (секции, клубове, съюзи, асоциации и др.). За практикуването им се изисква елементарна, но функционално годна материална база, чието изграждане и поддържане е задължение на общината.

**ІІ. СЪСТОЯНИЕ И ПРОБЛЕМИ НА ФИЗИЧЕСКОТО ВЪЗПИТАНИЕ И СПОРТА В ОБЩИНА ГУРКОВО**

* 1. **Организационно състояние на системата за физическо възпитание и спорт в Община Гурково.**

Основния двигател за осъществяване на спортни занимания са училищата и детските заведения, чрез часовете по физическо възпитание и спорт, часовете по задължителна и свободна подготовка и чрез подвижните и спортно – подготвителните игри.

Общината също организира спортни прояви, които са свързани със спортния календар за съответната година. Те не са система, а са по повод някое събитие или празник .

**1.2. Осигуряване на системата за физическо възпитание и спорт**

На територията на Община Гурково има три спортни площадки – в село Конаре, в село Паничерево и спортна площадка с фитнес уреди на открито - гр. Гурково. Площадките се нуждаят от финансиране, за да бъдат ремонтирани.

В град Гурково и в с. Паничерево има изградени игрища за футбол с изкуствена настилка. И двете игрища имат нужда от ремонт.

Липсват зали за провеждане на волейболни турнири, футбол в зала, баскетбол, велоалеии други спортни съоръжения, които предоставят възможности за самостоятелно или организирано практикуване на спорт.

**2. Състояние на основните дейности в системата**

**2.1.Спорт в свободното време**

Съществуващата в последните години тенденция за намаляване на физическата активност все още не е преодоляна, както в национален мащаб, така и в Община Гурково. В последните години статистическите данни за активно спортуващи хора нареждаха Република България на едно от последните места сред страните в Европейския съюз. Малко над половината от хората никога не са практикували никакъв спорт. Същевременно и почти същия процент от тях заявяват, че причината за това е липсата на адекватни спортни съоръжения в близост до тях. Респективно броя на хората с наднормено тегло остава висок и близък до 50% от общия им брой. Може да се направи обосновано предположение, че става дума за една и съща група хора. Най – трудното за тази група хора е мотивацията и автомотивацията за спортна дейност, на фона на обективно съществуващата спортна база. Неблагоприятна е тенденцията за все по-нарастващото обездвижване на подрастващото поколение и силно понижаване нивото на физическото развитие и физическата дееспособност на децата и учениците. Света се развива в технологичен план и все по-често децата стоят пред телевизорите, компютрите и телефоните си. Незадоволителен е броят на гражданите, които са членове на спортни клубове, клубове за фитнес и здраве и други видове клубове.

За практикуването на спорт се изисквафункционално годна материална база, атази наОбщина Гурково в по-голямата си част е амортизирана, с морално остарели съоръжения и без достъп до нея за хората с увреждания. Липсата на подходяща и достъпна спортна база се отразява демотивиращо върху практикуването и развитието на спорта за всички.

Доброволческата дейност в областта на спорта в свободното време в общината не е утвърдена, а за да има клубове и школи за спорт трябва да се заплаща на ръководителите, които ще работят с децата. Липсва система от мерки за нейното морално и материално стимулиране.

**2.2.Организиран спорт за всички**

Организираният спорт на учащата се младеж не отговаря на нарастващите потребности на социалната практика.

Липсата на изградени спортни площадки в училищата на територията на Община Гурково води до демотивиране на учителите по физическо възпитание и спорт (ФВС) и до формално провеждане на спортните прояви.

През 2024 година общината кандидатства и получи финансиране от Министерство на образованието за следните обекти:

* Основен ремонт на спортна площадка СУ „Христо Смирненски” гр. Гурково, на стойност 61823 лв.;
* Основен ремонт на спортна площадка ОУ „Св.Св. Кирил и Методий” с. Паничерево, на стойност – 55001 лв.

**ІІІ. ОБЩИНСКА СПОРТНА БАЗА**

Една от основните форми за обвързване на Общината в развитието на спорта е подсигуряването на спортистите на спортно – материална база предоставяща добри условия за тренировъчен и състезателен процес, чрез осигуряване на средства от общинският бюджет за нейната експлоатация, ремонт, реконструкция и модернизация.

Спортната инфраструктура в Община Гурково е представена от спортни обекти и обекти за социален туризъм – общинска собственост, които през 2024 г. се поддържаха и ползваха за организирани спортни прояви и културен отдих :

|  |  |  |  |  |
| --- | --- | --- | --- | --- |
| **№ по ред** | **Наименование на обекта** | **Функционално предназначение** | **Предоставени права върху обекта** | **Реализирани ремонтни и рехабилитационни дейности през 2024 г.** |
| 1 | Градски стадион – гр. Гурково | Спортна дейност | Имота се управлява от кмета на общината | Ремонт по фасадата на сградата и подмяна на част от пейките.  Косене на тревните площи |
| 2 | Градски парк – гр. Гурково | Отдих, спорт и туризъм | Имота се управлява от кмета на общината | Поддържане на парка и съоръженията в естетичен и приветлив вид. |
| 3 | Спортна площадка с фитнес уреди на открито – гр. Гурково /до дома за стари хора/ | Спортни дейности | Имота се управлява от кмета на общината | Поддържане на терена и съоръженията. |
| 4 | Физкултурен салон – СУ "Христо Смирненски" гр. Гурково | Учебна и спортна дейност | Имота се управлява от Директора на СУ "Христо Смирненски" гр. Гурково | Поддържане на обекта. |
| 5 | Мини футболно игрище в двора на СУ "Христо Смирненски" гр. Гурково | Учебна и спортна дейност | Имота се управлява от кмета на общината | Поддържане на терена и съоръженията. |
| 6 | Детски площадки в гр.Гурково:  1. „Център“ –срещу сградата на Общината  2. „Кът за деца“- в градски парк до музейната сбирка | Спорт, отдих и обучение | Имота се управлява от кмета на общината | 1.Детска площадка "Център"-Косене на тревните площи, поддържане на съоръженията в естетичен и приветлив вид.  2. Детска площадка "Кът за деца" – Косене на тревните площи. |
| 7 | Спортни площадки в гр.Гурково:  -Тенис на маса- срещу сградата на Общината  -Тенис на маса -2 бр. и площадка за шах на открито- на градски площад  -Тенис на корт-до Дом за стари хора. | Спорт, отдих и обучение | Имота се управлява от кмета на общината | Поддържане на съоръженията |
| 8 | Кът за отдих м. Лазово гр. Гурково | Отдих, спорт и туризъм | Имота се управлява от кмета на общината | Косене на тревните площи, поддържане на съоръженията в естетичен и приветлив вид. |
| 9 | Стадион - с.Паничерево | Спортна дейност | Имота се управлява от кмета на общината | Не се поддържа |
| 10 | Мини футболно игрище в с. Паничерево | Спортна дейност | Имота се управлява от кмета на общината | Почистване и поддържане |
| 11 | Обществен селищен парк, градина – зад Читалището | Спортна дейност | Имота се управлява от кмета на общината | Почистване и поддържане |
| 12 | Детски площадки в село Паничерево-  1.на ул. „Язовирна“  2.на ул. „Калиакра“ | Спорт, отдих и обучение | Имота се управлява от кмета на общината | 1.Детска площадка на ул. Язовирна: почистване и поддържане на съоръжението в естетичен вид  2. Детска площадка на ул. Калиакра: не се поддържа. Площадката се намира в критично състояние. |
| 13 | Спортна площадка с фитнес уреди на открито в с. Паничерево | Спортни дейности | Имота се управлява от кмета на общината | Поддържане на терена и съоръженията |
| 14 | Спортна площадка с фитнес уреди на открито с. Конаре | Спортни дейности | Имота се управлява от кмета на общината | Поддържане на терена и съоръженията. Подменени са счупени и негодни съоръжения. |
| 15 | Спортен терен с. Конаре | Отдих и спорт | Имота се управлява от кмета на общината | Поддържане на терена |
| 16 | Кът за отдих в местност "Кьоравите ливади" | Отдих, спорт и туризъм | Имота се управлява от кмета на общината | Косене на трева, почистване и поддържане на обекта. |

Спортните съоръжения и спортните обекти на територията на Община Гурково са крайно недостатъчни, повечето са повредени и имат нужда от реконструкция. Липсват спортни съоръжения за игра на открито в междублоковите пространства и в селата в общината. Градския стадион в гр. Гурково се нуждае от спешна цялостна реконструкция. Стадиона в с. Паничерево се нуждае от основен ремонт, нужно е да се изградят пейки за отдих и да се ремонтира чешмата, която се намира в непосредствена близост до стадиона. Мини футболно игрище до двора на СУ “Христо Смирненски“ гр. Гурково и Мини футболно игрище в с. Паничерево се нуждаят от цялостна подмяна на ограждащата мрежа и смяна на част от настилките.

В село Паничерево детските площадки също са в окаяно състояние. Детската площадка в село Паничерево на ул. „Язовирна“ се нуждае от подмяна на ограда и врати, а детската площадка на ул. „Калиакра“ се нуждае от цялостна реконструкция.

С цел повишаване на туризма и спортната активност на гражданите е възможно да се изгради Вело алея и пешеходна алея с пейки за отдих покрай язовир Жребчево в село Паничерево.

В село Конаре спортната площадка с фитнес уреди на открито също се нуждае от реконструкция. Има нужда от изграждане на детска площадка. Почти навсякъде в спортните обекти и обектите за социален туризъм – общинска собственост липсват информационни табели.

**Изготвил: …………………**

**/Ц. Стефанов - мл. експерт ОССМДЗ/**

Съгласувал: ………………………

/Р.Драганова – Н-к отдел ХДОСЕ/